EkBass/fiwiki-20250220-pages-articles huggingface dataset:
Stuart Parkin

Stuart Parkin (s. 9. joulukuuta 1955) on brittiläinen fyysikko, joka on tunnettu keksinnöistään spintroniikan ja nanoteknologian alueilla. Parkin on Max Planck -instituutin mikrostruktuurifysiikan johtaja Hallessa, Saksassa, sekä Alexander von Humboldt -professori Martin-Luther-yliopistossa Halle- Wittenbergissä. Parkinin tutkimukset, erityisesti suuren magnetoresistanssin (GMR) alalla, ovat johtaneet merkittäviin edistysaskeleisiin tallennusmedioissa, kuten innovatiivisten lukupäiden kehittämisessä kovalevyille, mikä mahdollisti suurikapasiteettisten tietokoneiden tallennuksen. Parkinin työ spintroniikan parissa, jossa hyödynnetään elektronien spiniä tiedon käsittelyyn ja tallentamiseen, on mullistanut tietovarastointialan. Parkinin tutkimukset ovat erityisesti liittyneet oksidikerroksisiin ohutkalvostruktuureihin, topologisiin metalleihin, suprajohtimiin ja kognitiivisiin laitteisiin. Hänen spintronisten keksintöjensä ansiosta magneettisten levyjen tallennuskapasiteetti on kasvanut yli 10 000-kertaiseksi. Parkin kehitti myös ”Racetrack Memory” -tallennusmuistin, kolmiulotteisen tallennusvälineen, jossa on huomattavasti suurempi tallennustiheys ja ei liikkuvia osia, mikä edistää energiatehokkaita tietovarastointiratkaisuja. Parkinin jatkuva tutkimus tähtää entistä kehittyneempien teknologioiden, kuten aivojen kaltaisten piirikytkentöjen kehittämiseen. Parkinin tutkimustyö on mahdollistanut nykyisen ”big data” -ajan. Parkin on valittu jäseneksi useisiin akatemioihin, kuten Royal Society (Lontoo), Royal Academy of Engineering, Yhdysvaltain kansallinen tiedeakatemia, National Academy of Engineering ja Leopoldina. Hän on saanut myös lukuisia palkintoja, kuten Europhysics Prize (1997), Von Hippel Award (2012),Millennium-teknologiapalkinto (2014) ja King Faisal Prize for Science (2021). Lisäksi hän on saanut neljä kunniatohtorin arvonimeä ja on julkaissut yli 670 tutkimuspaperia. Parkin on myös saanut yli 120 patenttia ja pitänyt yli 825 kutsuluentoa ympäri maailmaa. Parkin pyrkii edistämään uusien materiaalien ja laitteiden kehittämistä yhteistyössä maailman johtavien teknologiayritysten, kuten Samsungin, Intelin ja IBM:n kanssa. Hänen tutkimustyönsä on kansainvälisesti merkittävää, ja hän haluaa viedä tutkimuksensa eteenpäin globaalilla tasolla. Parkin on tunnettu myös siitä, että hän etsii inspiraatiota luonnosta, erityisesti aivojen toiminnasta, ja pyrkii kehittämään uusiutuvan logiikkateknologian, joka kuluttaa nykyisiä tietokoneita huomattavasti vähemmän energiaa. == Lähteet == Luokka:Brittiläiset fyysikot Luokka:Royal Societyn jäsenet Luokka:Vuonna 1955 syntyneet Luokka:Elävät henkilöt
Bruno Piglhein

Elimar Ulrich Bruno Piglhein (1848 - 1894) oli saksalainen taidemaalari ja kuvanveistäjä. Nykyään häntä ja hänen taidettaan ei tunneta juurikaan taidemaailman ulkopuolella. http://www.askart.com/artist/Bruno_Piglhein/11160392/ http://www.goethe.de/ins/ca/en/kul/ges/dsk/dsqc/bp.html http://buttonmuseum.org/buttons/girl-and-dog Koulunsa päätettyään Piglhein kouluttautui kuvanveistäjäksi. Hän työskenteli useissa kuvanveistäjien ateljeissa ja opiskeli taidemaalariksi ensiksi Dresdenin taideaktamiassa. Dresdenin taideakatemiasta hänet erotettiin. Hänen opettajansa Johannes Schilling kehoitti häntä siirtymään kuvanveistosta maalaustaiteen pariin. Opintojaan Piglhein jatkoi Weimarissa. Hänen opettajiaan olivat Wilhelm von Diez ja Wilhelm Ferdinand Pauwels. http://de.wikisource.org/wiki/ADB:Piglhein,_Bruno Opiskelujensa jälkeen Piglhein muutti Müncheniin. Hän maalasi aluksi uskonnollisia ja mytologisia maalauksia jotka eivät käyneet kaupaksi. Elatuksen saamiseksi oli pakko vaihtaa aiheita. Hän alkoi maalata lasten muotokuvia, eläimiä, espanjalaisia tanssijattaria ja kuvia niukasti pukeutuneista naisista. Työt kävivät kaupaksi, mutta samalla sinkoilivat syytteet moraalittoomuudesta ja kurtisaanien maalaamiisesta. https://www.prof-bruno-piglhein.de/ Yhdessä Hugo von Habermannin kanssa Piglhein perusti Müncheniin ateljeen, joka otti myös taideopiskelijoita. Yritys kaatui oppilaiden vähyyteen. Myöhemmin miehet tekivät hienoa taiteellista yhteistyötä. http://germanhistorydocs.org/en/forging-an-empire-bismarckian- germany-1866-1890/baron-hugo-von-habermann-a-delicate-child-ein- sorgenkind-1886 Vuodet 1885 ja 1886 Piglhein matkusteli. Hän matkusti ensin Pariisiin ja sieltä Jerusalemiin. Jerusalemissa hän teki pohjatyöt mestariteostaan "Kristuksen ristiinnaulitseminen" varten. Palattuuaan Müncheniin Piglhein ryhtyi maalaamaan uskonnollisia aiheita. Hänet nimitettiin myös taideakatemian professoriksi. Varakas liikemies Joseph Halder pyysi Piglheinia tekemään maalauksen "Kristuksen ristiinnaulitseminen" valmiiksi. Työstä valtavansuurikokoinen panoraama, kaikkiaan 14 metriä korkea ja 100 metriä leveä. Mukana maalaamassa olivat maisemamaalarit Josef Block, Joseph Krieger ja Johann Adalbet Heine. Se oli näytteillä Münchenissä 1. kesäkuuta 1886. Se lähetettiin nähtäväksi myös Berliiniin ja Wieniin. Tuntemattomaksi jääneestä syystä syttyneessä tulipalossa se tuhoutui Wienissä. Vuonna 1892 Piglhein oli perustamassa maalaustaiteen uudistamiseen tähdännyttä Müncheninin Secession- yhdistystä. Piglhein valittiin sen ensimmäiseksi puheenjohtajaksi. Taiteellinen ura katkesi kaksi vuotta myöhemmin tapahtuneeseen varhaiseen menehtymiseen. http://fryemuseum.org/exhibitions/munich-secession-and-america == Lähteet == Luokka: Saksalaiset taidemaalarit Luokka: Vuonna 1848 syntyneet Luokka: Vuonna 1894 kuolleet
Poppe

Poppe on muun muassa seuraavien henkilöiden sukunimi: * Eduard Poppe, saksalainen rugbynpelaaja ja olympiamitalisti * Nikolaus Poppe (1897–1991), venäläinen kielitieteilijä * Nils Poppe (1908–2000), ruotsalainen näyttelijä == Kutsumanimenä == * Ralf-Erik ”Poppe” Berg (1921–2011), suomalainen toimittaja, juontaja ja tietokilpailujen vetäjä
Myyras-Viirilä

Myyras-Viirilä on maaseutumainen asuinalue Sipoon läntisimmässä osassa. Tämä Sipooseen kuuluva alue työntyy kapeana kiilana Vantaan alueiden väliin. Mutkitteleva kuntaraja ylittää Lahdenväylän (valtatien 5) kahdesti ja vanhan Lahdentien (seututien 140) neljä kertaa sekä myös Keravanjoen kaksi kertaa. Vuonna 2021 Myyras-Viirilässä asui noin 700 asukasta. Vaikka alue kuuluu Sipooseen, monet alueen asukkaat toivoisivat alueen liittämistä Vantaaseen, koska Sipoon kunnan palveluja alueella ei ole käytännössä yhtään, mutta Vantaan puolella palveluja riittää paljon lähempänä. == Historia == Myyraksen pientaloalue syntyi sodan jälkeen 1940-luvulla. Ihmisillä oli tarvetta ja käyttöä viljelypalstoille, joita Vanhan Porvoontien varressa yhä sijaitseva Myyraksen kartano lohkoi ja myi tiluksiensa kauimmasta nurkasta halukkaille. Palstoille alkoi pian ilmestyä mökkejä, saunoja ja omakotitaloja. == Palvelut == Myyras-Viirilän alueella on vähän palveluja. Palvelujen vähyydestä johtuen osa alueen asukkaista toivoo, että alue liitettäisiin Vantaaseen, jolloin Vantaan palvelut olisivat asukkaiden käytössä. Tällä hetkellä lähimmät kunnalliset palvelut sijaitsevat kymmenen kilometrin päässä Nikkilässä. Vantaan puolella riittää esimerkiksi kouluja ja päiväkoteja, mutta ne eivät ole sipoolaisten käytettävissä. Toisaalta osa asukkaista epäilee, että Vantaa rakentaisi alueen täyteen, jolloin asukkaiden rakastama maaseutuidylli ei olisi enää entisensä. == Liikenneyhteydet == Myyras-Viirilän läpi kulkevat Vanha Porvoontie ja Lahdentie, jotka ovat pääasiallisia tieyhteyksiä alueelle. Myös Lahdenväylä (valtatie 4) kulkee alueen läpi, mutta lähin liittymä sijaitsee Vantaan puolella Kulomäentien kohdalla. Matka autolla Helsingin keskustasta kestää noin 30 minuuttia. Alueella on myös hyvät linja- autoyhteydet. Helsingin keskustasta pääsee Myyras-Viirilään alle tunnissa linjoilla 785K, 787K-788K ja 739. Tikkurilasta pääsee Myyras-Viirilään bussilla 736. == Urheilu == Myyras-Viirilässä toimii aktiivinen Sipoon myyrät -urheiluseura, jolla on Viirilässä oma luistelujää sekä valaistu kenttä. Seura järjestää monia erilaisia tapahtumia ja pitää latuverkostosta huolta. Seuraan kuuluu hieman yli 200 jäsentä. == Lähteet == Luokka:Sipoo
Rajalla (elokuva)

Rajalla on Elina Hyvärisen ohjaama ja käsikirjoittama suomalainen dokumenttielokuva, joka tulee ensi-iltaan maaliskuussa 2025. Elokuvassa seurataan parikkalalaisten arkea vanhan ja uuden ajan kynnyksellä. Parikkalan kunta Etelä-Karjalassa sijaitsee Suomen ja Venäjän rajan välittömässä läheisyydessä. Venäjän läsnäolo on ollut mahdollisuus niin matkailun kuin rajan takaa tulevan rahan muodossa, mutta erityisesti vuodesta 2022 Ukrainaan kohdistetun hyökkäyssodan jälkeen myös uhka. Elokuvan on tuottanut Mina Laamo Koko Production oy:stä ja sen levittää elokuvateattereihin Pirkanmaan elokuvakeskus. == Lähteet == ==Aiheesta muualla== * Rajalla-elokuvan traileri Youtubessa Luokka:Tulevat elokuvat Luokka:Vuoden 2025 suomalaiset elokuvat Luokka:Suomalaiset dokumenttielokuvat
Hakuto-R Mission 2

Hakuto-R Mission 2 on japanilaisen Ispacen toinen kokeellinen kuulaskeutuja. Aiemman Hakuto-R Mission 1:n laskeutuminen epäonnistui 2023. Lennolla on mukana myös pieni kulkija. Lennollaan Haukuto-R on ensi elliptisellä Maan kiertoradalla. Viimeisin poltto lähettää sen Kuun ohilennolle ja noin 1,1 miljoonan kilometrin päähän Maasta. Palatessaan se kohtaa Kuun uudelleen ja asettuu sen kiertoradalle. Tällä lentoradalla minimoidaan ajoaineen tarvetta. Lento kestää arviolta 4-5 kuukautta. == Lähteet == Luokka:Vuoden 2025 avaruustoiminta Luokka:Kuuluotaimet Luokka:Japanin avaruustoiminta
Jalkapallon alle 17-vuotiaiden maailmanmestaruuskilpailut 2017

Jalkapallon alle 17-vuotiaiden maailmanmestaruuskilpailut 2017 oli 17. kerran järjestetty jalkapallon alle 17-vuotiaiden maailmanmestaruuskilpailut. Se järjestettiin Intiassa 6.–28. lokakuuta 2017. Englanti voitti turnauksen ensimmäistä kertaa voittamalla Espanjan finaalissa 5-2. == Karsinnat == Confederation Qualifying Tournament Qualifier(s) AFC (Aasia) Isäntä AFC (Aasia) Jalkapallon alle 16-vuotiaiden Aasian-mestaruuskilpailut 2016 CAF (Afrikka) Jalkapallon alle 17-vuotiaiden Afrikan-mestaruuskilpailut 2017 CONCACAF (Pohjois-Amerikka) CONCACAF:n alle 17-vuotiaiden mestaruuskilpailut 2017 CONMEBOL (Etelä-Amerikka) Jalkapallon alle 17-vuotiaiden Etelä-Amerikan mestaruuskilpailut 2017 OFC (Oseania) OFC:n alle 17-vuotiaiden mestaruuskilpailut 2017 UEFA (Europpa) Jalkapallon alle 17-vuotiaiden Euroopan-mestaruuskilpailut 2017 ==Ottelut== ===Lohkovaihe=== Lohkovoittajat ja lohkokakkoset sekä neljä parasta lohkokolmosta etenivät puolivälieriin. Värit lohkotaulukossa Värit lohkotaulukossa Lohkovoittajat ja lohkokakkoset sekä neljä parasta lohkokolmosta ====Lohko A==== ====Lohko B==== ====Lohko C==== ====Lohko D==== ====Lohko E==== ====Lohko F==== ===Pudotuspelit=== {{Turnauspuu16 | 16.10. - New Delhi | | 0 | | 4 | 18.10. - Kochi | | 3 | | 0 | 16.10. - New Delhi| | 0 | | 5 | 17.10. - Kalkutta | | 0 (5) | | 0 (3) | 17.10.- Margao | | 5 | | 1 | 18.10. - Navi Mumbai | | 2 | | 0 | 17.10. - Guwahati| | 1 | | 2 | 17.10. - Margao | | 2 | | 1 | 22.10. - Kalkutta | | 1 | | 2 | 21.10. - Margao | | 1 | | 4 | 21.10. - Guwahati | | 2 | | 1 | 22.10. - Kochi | | 3 | | 1 | 25.10. - Kalkutta | | 1 | | 3 | 25.10. - Navi Mumbai | | 1 | | 3 | 28.10. - Kalkutta | | 5 | | 2 | 28.10. - Kalkutta | | 2 | | 0 }} ==Palkinnot== Kultainen pallo Hopeinen pallo Pronssinen pallo Phil Foden Sergio Gomez Rhian Brewster Kultainen kenkä Hopeinen kenkä Pronssinen kenkä Rhian Brewster Lassana N'Diaye Abel Ruiz Kultainen hanska Gabriel Brazão Reilun pelin palkinto Luokka:Jalkapallon nuorten maailmanmestaruuskilpailut Luokka:Intian jalkapallo
Nygårds hagar

Nygårds hagar on taajama Nykvarnin kunnassa Tukholman läänissä Södermanlandin historiallisessa maakunnassa Ruotsissa. Taajamassa oli 443 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Nykvarnin kunta
Finkarby

Finkarby on taajama Nykvarnin kunnassa Tukholman läänissä Södermanlandin historiallisessa maakunnassa Ruotsissa. Taajamassa oli 218 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Nykvarnin kunta
Turinge och Vidbynäs

Turinge och Vidbynäs on taajama Nykvarnin kunnassa Tukholman läänissä Södermanlandin historiallisessa maakunnassa Ruotsissa. Taajamassa oli 218 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Nykvarnin kunta
Rimsjöhöjden

Rimsjöhöjden on taajama Nykvarnin kunnassa Tukholman läänissä Södermanlandin historiallisessa maakunnassa Ruotsissa. Taajamassa oli 202 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Nykvarnin kunta
Stensättra tomtområde

Stensättra tomtområde on taajama Nykvarnin kunnassa Tukholman läänissä Södermanlandin historiallisessa maakunnassa Ruotsissa. Taajamassa oli 568 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Nykvarnin kunta
Aurinko laskee Lemmenjoella

Aurinko laskee Lemmenjoella on Juho-Pekka Tanskasen ohjaama ja käsikirjoittama dokumenttielokuva, joka tulee ensi-iltaan huhtikuussa 2025. Elokuva seuraa viimeisiä Lapin erämaassa asuvia ja työskenteleviä kullankaivajia. Elokuvan on tuottanut Isabella Karhu Danish Bear Productions -tuotantoyhtiöstä ja sen levittää elokuvateattereihin Pirkanmaan elokuvakeskus. == Lähteet == ==Aiheesta muualla== * Aurinko laskee Lemmenjoella -elokuvan traileri Youtubessa Luokka:Tulevat elokuvat Luokka:Vuoden 2025 suomalaiset elokuvat Luokka:Suomalaiset dokumenttielokuvat
Eetu Vahalahti

Eetu Vahalahti (s. 30. joulukuuta 2006 Turku) on suomalainen jääkiekkopuolustaja, joka edustaa SM-liigajoukkue Turun Palloseuraa. Hän pelaa pääasiassa seuran U20-joukkueessa, jonka varakapteenina Vahalahti toimii. == Ura == === Seuraura === Vahalahti syntyi Turussa, kun hänen isänsä Ville pelasi Turun Palloseurassa. Vahalahti muutti perheineen Raumalle, kun Ville oli pelannut jo vuoden Lukossa. Eetu Vahalahti aloitti siellä jääkiekkoilun. Villen uran päätyttyä perhe muutti Kaarinaan Eetun ollessa 12-vuotias. Eetu Vahalahti siirtyi Lukosta TPS:n junioreihin. Kaudella 2021–2022 hän toimi TPS Akatemian U16-joukkueen varakapteenina. Kaudella 2023–2024 Vahalahti oli tehoilla 5+19=24 seuran U18-joukkueen tehokkain puolustaja, paras syöttäjä ja kolmanneksi paras pistemies. Vahalahti nousi TPS:n U20-joukkueen kapteenistoon jo hänen ensimmäisellä kaudellaan 2024–2025. Vahalahti debytoi samalla kaudella myös SM-liigassa. Hän teki liigadebyyttinsä 24. tammikuuta 2025 Kiekko-Espoota vastaan, kun Max Lindroth joutui sivuun. Vahalahti merkittiin TPS:n seitsemänneksi puolustajaksi. Hän sai ottelussa jääaikaa 8.29 minuuttia ja Vahalahti sai myös kakkossyöttöpisteen Niklas Arellin tekemään maaliin. Kai Nurminen valitsi hänet ottelun Alumnien tähtien kolmostähdeksi. === Maajoukkueura === Vahalahti on pelannut kolme nuorten maaottelua. == Muuta == Vahalahden isä Ville pelasi omalla urallaan hyökkääjänä pudotuspelit mukaan lukien yhteensä 1084 SM-liigaottelua TPS:ssä ja Lukossa. Hän voitti TPS:ssä neljä Suomen-mestaruutta. Ville Vahalahti pelasi myös yhden kauden Ruotsissa ja hän kuului myös Suomen joukkueeseen vuoden 2009 MM-kilpailuissa. Ville toimii nykyään TPS:n SM-liigajoukkueen huoltajana. Eetu Vahalahti harrasti lapsena myös jalkapalloa Rauman Pallo-Iiroissa. == Lähteet == * * * === Viitteet === Luokka:Suomalaiset jääkiekkoilijat Luokka:Turun Palloseuran pelaajat Luokka:Vuonna 2006 syntyneet Luokka:Elävät henkilöt
Brian Armstrong

Brian Armstrong (s. 1983) on yhdysvaltalainen miljardööri ja maansa suurimman kryptovaluuttapörssin Coinbasen toimitusjohtaja.Brian Armstrong Observer, viitattu 27.1.2025 Brian Armstrong Forbes, viitattu 27.1.2025 Armstrong työskenteli aikoinaan Airbnb-yhtiön ohjelmoijana. Hän sai kandidaatin ja maisterin arvot Ricen yliopistosta. Armstrong perusti Coinbasen San Franciscossa Fred Ehrsamin kanssa. Hänen johdollaan Coinbase on kasvanut voimakkaasti ja listautunut vuonna 2021 pörssiyhtiöksi. Vuonna 2024 Armstrong oli Forbes 400 -listalla 145. sijalla ja Forbesin miljardöörien listalla sijalla 180. Hän omistaa noin 19 % Coinbasen osakkeista. == Lähteet == Luokka:Yhdysvaltalaiset liikemiehet Luokka:Yhdysvaltalaiset miljardöörit Luokka:Vuonna 1983 syntyneet Luokka:Elävät henkilöt
Det norske maskinistforbund

Det norske maskinistforbnd (lyh. DNMF) on norjalainen koneenkäyttäjien ammattiliitto. Se kuuluu Unio-keskusjärjestöön. Järjestöllä oli noin 6 000 jäsentä vuonna 2024. ==Lähteet== ==Aiheesta muualla== * Liiton verkkosivut Luokka:Norjalaiset ammattiliitot
Norsk Radiografforbund

Norsk Radiografforbund on norjalainen röntgenhoitajien ammattiliitto. Se kuuluu Unio-keskusjärjestöön. Järjestöllä oli 3 558 jäsentä vuoden 2024 alussa. ==Lähteet== ==Aiheesta muualla== * Liiton verkkosivut Luokka:Norjalaiset ammattiliitot Luokka:Terveydenhuolto Norjassa
Forskerforbundet

Forskerforbundet (vuoteen 2006 Norsk Forskerforbund) on norjalainen tutkijoiden ja muiden korkeakoulutuksen parissa työskentelevien ammattiliitto. Se kuuluu Unio-keskusjärjestöön. Järjestöllä oli 26 000 jäsentä vuoden 2024 alussa. ==Lähteet== ==Aiheesta muualla== * Liiton verkkosivut Luokka:Norjalaiset ammattiliitot
Olle Svensson

Olle Svensson (12. syyskuuta 1904 – 4. syyskuuta 1972) oli ruotsalainen kirjailija. Hänen esikoisteoksensa, runokokoelma Som mitt liv ilmestyi vuonna 1934. Uransa aikana hän ehti julkaista kaikkiaan 11 runokokoelmaa ja 12 romaania. Svensson oli kotoisin Hälsinglandista. ==Lähteet== Luokka:Ruotsalaiset runoilijat Luokka:Vuonna 1904 syntyneet Luokka:Vuonna 1972 kuolleet
Sten Wahlund

Sten Wahlund (1901–1976) oli ruotsalainen väestö- ja tilastotieteilijä, joka toimi professorina Tukholman korkeakoulussa vuosina 1938–1953. Lisäksi oli keskustapuolueen kansanedustaja vuosina 1944–1970. Wahlund oli 1940-luvulla mukana selvitysryhmässä, joka suositti lapsilisän käyttöönottoa Ruotsissa. Hän oli perehtynyt myös kehitysyhteistyöhön ja työskenteli muun muassa Ruotsin YK- delegaatiossa ja oli mukana Ruotsin kehitysapuvirasto SIDA:n hallituksessa. Wahlund toimi Uppsalan Rotubiologian tutkimuslaitoksen tilastotieteilijänä 1930-luvulla. ==Teoksia== * Demographic Studies in the Nomadic and the Settled Population of Northern Lapland (1932, väitöskirja) * Demokrati och utbildning (1942) * Indien i brytningstid (1955) ==Lähteet== ==Aiheesta muualla== Luokka:Ruotsalaiset professorit Luokka:Ruotsin Keskustapuolueen poliitikot Luokka:Ruotsin kansanedustajat Luokka:Tukholman yliopiston professorit Luokka:Tilastotieteilijät Luokka:Vuonna 1901 syntyneet Luokka:Vuonna 1976 kuolleet
Wahlund

Wahlund tai Wahllund on ollut muun muassa seuraavien henkilöiden sukunimi: * Catharina Wahllund, Kajsa Wahllund (1771–1843), ruotsalaissyntyinen suomalainen ravintoloitsija * Per Erik Wahlund (1923–2009), ruotsalainen kirjailija * Sten Wahlund (1901–1976), ruotsalainen väestötieteilijä.
Elisa Open Suomi 8

Elisa Open Suomi 8 on Elisa Esportsin järjestämä Counter-Strike 2 -turnaus. Turnauksen palkintopottina on 5 000 euroa, paikka Elisa Open Suomi 9 -kaudelle ja paikka Elisa Nordic Championship 2025 -turnaukseen. Turnaus koostuu kolmesta osasta: avoimista karsinnoista, lohkovaiheesta ja pudotuspeleistä. Turnauksen finaaliottelu pelattaan Assembly Winter 2025 -tapahtuman ohella. ==Avoimet karsinnat== Elisa Open 8:an pidettiin kolmet avoimet karsinnat. Näistä karsinnoista kuusi parasta joukkuetta pääsi lohkovaiheeseen. Ensimmäiseen karsintaan osallistui 57 joukkuetta, joista Heimo ja HAVU pääsivät läpi. Toiseen karsintaan osallistui 58 joukkuetta, joista ex-UHKA eSports ja FCottoNd pääsivät läpi. Kolmanteen karsintaan osallistui 63 joukkuetta, joista SAUCEMEN ja smuuttikusilkki pääsivät läpi. ==Runkosarja== Runkosarjaan otettiin kaksi joukkuetta kutsulla: JANO ja ENCE Akatemia. Runkosarja toimii kahdeksan joukkueen paras kolmesta -täyskierrosturnaus periaatteella. Neljä parasta joukkuetta jatkavat LAN -pudotuspeleihin. ===Sarjataulukko=== ===Ottelut=== == Lähteet == Luokka:Elisa Open Suomi
Dalton Kincaid

Dalton Kincaid (s. 18. lokakuuta 1999 Las Vegas, Nevada, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on sisempi laitahyökkääjä. Kincaid edustaa NFL-joukkue Buffalo Billsiä. Ennen NFL-uraansa hän pelasi San Diegon yliopiston ja Utahin yliopiston joukkueissa. Bills varasi hänet ensimmäisellä kierroksella 25. varausvuorolla vuoden 2023 NFL:n varaustilaisuudessa. https://www.pro-football- reference.com/players/K/KincDa00.htm Toukokuussa 2023 Kincaid teki Billsin kanssa nelivuotisen ja yhteensä noin 13,237 miljoonan dollarin arvoisen tuloksssopimuksen. https://sports.yahoo.com/bills-sign-2023-nfl- draft-104500123.html?guccounter=1&guce;_referrer=aHR0cHM6Ly93d3cuZ29vZ2xlLmNvbS8&guce;_referrer_sig=AQAAAH7IroEouJtv7oxDRoD_QqrFj4OiUo8DtsExgbAk5ayQvJ6cyxMKLUc01Ux9Z86KhvPPo65FgUin_BXQsRHS9dBRjnLsS__voHQJIPDuLlVF5Fhf0yTMKNc8RS2afEk_i3KKJpv952IdQPLFDf24VS-2wnDnV4YBbaWZPO1wnp8V Kincaid on pelannut 29 NFL:n runkosarjan ottelua. Näissä otteluissa hänellä on 117 kiinniottoa, 1 121 kiinniottojaardia ja neljä kiinniotolla tehtyä touchdownia, Hän on rähmännyt pallon kaksi kertaa. Kincaid on pelannut viisi NFL:n pudotuspelien ottelua. Näissä otteluissa hänellä on 14 kiinniottoa, 175 kiinniottojaardia ja yksi kiinniotolla tehty touchdown. Tilastot päivitetty kauden 2024 jälkeen. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 1999 syntyneet Luokka:Elävät henkilöt
Hajautettu finanssipalvelu

Hajautettu finanssipalvelu on lohkoketjuteknologiaa hyödyntävä, ilman keskitettyä kontrollia toimiva finanssialan sovellus. Se toimii älysopimuksen avulla automatisoidusti, ja sen kautta toteutuvat transaktiot tallentuvat lohkoketjuun. Hajautetun finanssipalvelun kautta tarjottaviin palveluihin kuuluvat lainaaminen, säästäminen, kaupankäynti ja korkojen kerryttäminen.Mikä on DeFi – hajautetut finanssipalvelut Bitcoinkeskus 3.5.2023, viitattu 28.1.2025 Hajautettujen finanssipalveluiden historiallinen tausta on Ethereumin perustamisessa vuonna 2015. Hajautetun finanssipalvelun sovellusten suosio kasvoi voimakkaasti ensimmäisen kerran keväällä 2020. Hajautettuja finanssipalveluita on rakennettu Ethereumin lisäksi muillekin älysopimusalustoille, joihin kuuluvat BNB Chain, Tron, Solana ja Cardano. Hajautettujen finanssipalveluiden joukossa ovat MakerDAO, Compound, Uniswap ja Aave. == Lähteet == Luokka:Kryptovaluutat
Leyser

Leyser on saksalainen suku, johon kuuluu tunnettuja luterilaisia teologeja ja oppineita. Suku on kotoisin Schwabenista, mistä se 1500-luvulla siirtyi Pohjois-Saksaan. Suvun jäseniin kuuluvat muun muassa:New Schaff-Herzog Encyclopedia of Religious Knowledge * Kaspar Leyser (k. 1554 tai 1555), pastori, Jakob Andreaen lanko. * Polykarp Leyser vanhempi (1552-1610), edellisen poika, teologian professori, hovisaarnaaja Dresdenissä. * Polykarp Leyser II (1586-1633) , edellisen vanhin poika, professori, teologi. * Wilhelm Leyser (1592-1649), Polykarp Leyser vanhemman nuorempi poika, superintendentti ja professori. * Johannes Leyser (1631-1685), Polykarp Leyser II:n poika, pastori. * Polykarp Leyser III (1656-1725), Polykarp Leyser II:n pojanpoika, Cellen yleissuperintendentti. ==Lähteet== Luokka:Saksalaiset suvut
Jakob Heerbrand

Jakob Heerbrand (1521–1600), oli saksalainen luterilainen pappi ja teologi. Häntä on kutsuttu yhdeksi luterilaisen ortodoksian perustajista. Heerbrand opiskeli Wittenbergissä, jolloin sekä Martti Luther että Philipp Melanchthon toimivat hänen opettajinaan. Valmistuttuaan hän toimi pääasiassa professorina Tübingenin yliopistossa. Hän otti osaa luterilaisena delegaattina Trenton kirkolliskokoukseen vuonna 1552. Tübingenin teologien Konstantinopolin patriarkaatin kanssa käymien keskustelujen hedelmänä syntynyt Heerbrandin tärkein teos Compendium Theologiae julkaistiin 1582 kaksikielisenä (kreikkalais-latinalaisena) laitoksena.Heerbrand, Jakob Christian Cyclopedia. Concordia Publishing House, 2000 == Lähteet == Luokka:Saksalaiset luterilaiset teologit Luokka:Vuonna 1521 syntyneet Luokka:Vuonna 1600 kuolleet
Saksin visitaatio-artiklat

Saksin visitaatio-artiklat () olivat luterilainen oppitunnustus Saksin vaaliruhtinaskunnassa. Aegidius Hunnius ja muut teologit laativat käskystä ne kryptokalvinismia vastaan. Artiklat kirjoitettiin vuonna 1592 ja julkaistiin ensimmäisen kerran saksaksi vuonna 1593. Niiden laatimisen taustana oli kansleri Nikolaus Krellin toiminnan kalvinistinen vaikutus. Artiklat käsittelevät Herran ehtoollista, Kristuksen persoonaa, Pyhää kastetta ja armonvalintaa Yksimielisyyden ohjeen mukaisesti. Vuoteen 1836 asti Saksin vaaliruhtinaskunnassa kaikkien opettajien ja pappien oli opillisena normina allekirjoitettava myös nämä visitaatio-artiklat.Articles of Visitation Christian Cyclopedia. Concordia Publishing House, 2000 ==Lähteet== ==Aiheesta muualla== *Saxon Visitation Articles (1592) Bookofconcord.org *The Saxon Visitation Articles, 1592 Philip Schaff, Creeds of Christendom I. Luokka:Saksin historia Luokka:Luterilaisuuden historia Luokka:Luterilainen teologia Luokka:1593
Valentin Ernst Löscher

Valentin Ernst Löscher (1673–1749), oli luterilaisen ortodoksian edustaja ja pietismin vastustaja. Löscher syntyi Sondershausenissa vuonna 1673, hän tuli superintendentiksi Jüterbogiin vuonna 1698 ja perusti siellä ensimmäisen teologisen lehden (vuodesta 1701: Altes und Neues aus dem Schatz theologischer Wissenschaften, 1702 alkaen: Unschuldige Nachrichten von alten und neuen theologischen Sachen); hänestä tuli superintendentti Delitzschissä vuonna 1701, teologian professori Wittenbergissä vuonna 1707, superintendentti Dresdenissä vuonna 1707 ja hän johti taistelua pietismiä vastaan ​​nimellä Timotheus Verinus. Taistelu katolilaisuutta vastaan ​​johti julkaisuun Vollständigen Reformationsakte und Dokumente (Leipzig 1720, 3 osaa). Vuodesta 1723 lähtien hänen polemiikkinsa kohdistuivat Leibniziläis-Wolfilaiseen filosofiaan.Meyers Konversationslexikon Huolimatta päättäväisestä teologisesta vastustuksestaan ​​pietismiä kohtaan Löscher ymmärsi kuitenkin paljon enemmän kuin hänen kanssaan samalla kannalla olevat, kuinka arvostaa sen käytännön ponnisteluja. Hänen antipietistinen pääteoksensa Vollständiger Timotheus Verinus, joka oli suunnattu enimmäkseen Hallen teologille J. Langelle, kasvoi sarjasta aikakauslehtiesseitä.Nordisk familjebok / Uggleupplagan. 17. Lux - Mekanik == Teoksia suomeksi == *Pietismin ongelmat luterilaisen tunnustuksen valossa (Follständiger Timotheus Verinus). Suomen Luterilainen Tunnustuskirkko 2007. ISBN 978-951-98591-2-5 == Lähteet == == Aiheesta muualla == *Opetuksia kirkollisesta virasta - Valentin Ernst Löscher (1673-1749) Concordia 5/2008 Luokka:Saksalaiset luterilaiset teologit Luokka:Saksalaiset virsirunoilijat Luokka:Vuonna 1673 syntyneet Luokka:Vuonna 1749 kuolleet
Matthias Hoë von Hoënegg

Matthias Hoë von Hoënegg (1580-1645) oli itävaltalaissyntyinen saksilainen luterilainen teologi. Matthias Hoë von Hoënegg oli Saksin vaaliruhtinaan ylihovisaarnaaja. Hän oli edeltäjänsä Polykarp Leyserin tavoin sillä teologisella ja kirkkopoliittisella kannalla, että kalvinilaisuus on luterilaisuudelle suurempi vaara kuin roomalaiskatolisuus.Pentti Laasonen: Luterilaisuus Rooman ja Geneven välissä. SKHS 171, Jyväskylä 1998. s. 37, 96ADB:Hoë von Hoënegg, Matthias == Lähteet == == Aiheesta muualla == *Matthias Hoe von Hoenegg (1580-1645) Post-Reformation Digital Library (PRDL) Luokka:Saksalaiset luterilaiset teologit Luokka:Saksalaiset aateliset Luokka:Vuonna 1580 syntyneet Luokka:Vuonna 1645 kuolleet
Marianne Nyström

Ingrid Marianne Nyström, o.s. af Hällström (s. 3. kesäkuuta 1943 Turku) on suomalainen kemisti ja membraanitekniikan professori emerita. Nyström syntyi professori Gunnar Johannes af Hällströmin ja opettaja Ethel Linnéa Lindgrenin perheeseen. Hänen puolisonsa vuodesta 1969 on professori Lars Nyström. Marianne Nyström tuli yloppilaaksi Åbo svenska flicklyceumista 1961 ja valmistui Åbo Akademista filosofian kandidaatiksi 1969 ja lisensiaatiksi 1989. Filosofian tohtoriksi hän väitteli siellä 1992. Nyström oli tuntiopettaja Åbo Akademissa 1964–1971 ja Åbo Hemslöjdslärarinstutissa 1975–1985 ja Suomen Akatemian tutkija 1985–1987 ja 1992–1993. Teknisen polymeerikemian assistentti Lappeenrannan teknillisessä yliopistossa hän oli 1988–1993 ja apulaisprofessori 1993–1998, samoin kuin yliopiston puunjalostustekniikan laitoksen johtaja 1989–1991. Membraanitekniikan professorina Lappeenrannan teknillisessä yliopistossa hän toimi 1998–2008 ja oli yliopiston erotustekniikan keskuksen johtaja 2001–2004 ja 2007–2008. Membraanitekniikan asiantuntijana Nyström oli alan eurooppalaisen yhteistyöjärjestön European Membrane Sciencen johtaja 2001–2002 ja tuli järjestön kunniajäseneksi 2011. Hän sai ensimmäisenä henkilönä Lappeenrannan teknillisen yliopiston tukisäätiön tiedepalkinnon vuonna 2007. Nyströmillä on alaltaan yli kaksisataa tieteellistä julkaisua ja useita patentteja. == Lähteet == Luokka:Suomalaiset kemistit Luokka:Suomalaiset opettajat Luokka:Suomalaiset professorit Luokka:Lappeenrannan teknillisen yliopiston professorit Luokka:Vuonna 1943 syntyneet Luokka:Elävät henkilöt
Hiilihanko

Hiilihanko on tulisijassa käytettävä työkalu, jota käyttämällä parannetaan tulen palamista. Se on tehty teräksestä. Joidenkin hiilihankojen etupää on monihaarainen. Joissakin on puinen kahva. == Lähteet == Luokka:Tulisijat
Suffren-luokka (sukellusvene)

Suffren-luokka on Ranskan merivoimien kuuden ydinsukellusveneen muodostama alusluokka, jonka aluksista kaksi on otettu palvelukseen vuoden 2023 loppuun mennessä. == Alukset == Suffren-luokan sukellusveneetHuriet 2024 s. 138 ja 146 Nimi Telakka Kölinlasku Vesille Valmis Kohtalo Suffren DCNS, Cherbourg 19. joulukuuta 2007 1. elokuuta 2019 6. marraskuuta 2020 Duguay-Trouin DCNS 26. kesäkuuta 2009 9. syyskuuta 2022 28. heinäkuuta 2023 Tourville DCNS 28. kesäkuuta 2011 2023 2024/2025 De Grasse DCNS 2026 tilattu 18. heinäkuuta 2014 Rubis DCNS 2028 tilattu 2. toukokuuta 1918 Casabianca DCNS 2030 tilattu 12. heinäkuuta 2019 ==Lähteet == * === Viitteet === *
Mike Sainristil

Mike Sainristil (s. 3. lokakuuta 2000 Port-au-Prince, Haiti) on haitilais- yhdysvaltalainen amerikkalaisen jalkapallon pelaaja. Hänen pelipaikkansa on kulmapuolustaja. Sainristil edustaa NFL-joukkue Washington Commandersia. Ennen NFL-uraansa hän pelasi Michiganin yliopiston joukkueessa. Commanders varasi hänet toisella kierroksella 50. varsusvuorolla vuoden 2024 NFL:n varaustilaisuudessa. https://www.pro-football- reference.com/players/S/SainMi00.htm Kesäkuussa 2024 Sainristil teki tulokassopimuksen Commandersin kanssa. https://www.commanders.com/news/commanders-sign-2nd-round-pick-mike-sainristil Sainristil on pelannut 17 NFL:n runkosarjan ottelua. Näissä otteluissa hänellä on yhteensä 93 taklausta, 14 puolustettua heittoa, kaksi syötönkatkoa, yksi aiheutettu rähmäys ja yksi rähmäyksen palautus. Sainristil on pelannut kolme NFL:n pudotuspelien ottelua. Näissä otteluissa hänellä on yhteensä 11 taklausta, neljä puolustettua heittoa ja kaksi syötönkatkoa. Tilastot päivitetty kauden 2024 jälkeen. == Lähteet == Luokka:Haitilaiset amerikkalaisen jalkapallon pelaajat Luokka:Yhdysvaltalaiset amerikkalaisen jalkapallon pelaajat Luokka:Vuonna 2000 syntyneet Luokka:Elävät henkilöt
Strakonicen piirikunta

pienoiskuva|Strakonicen piirikunnan sijainti Etelä-Böömin läänissä. Strakonicen piirikunta on piirikunta Tšekin Etelä-Böömin läänissä. Vuonna 2023 piirikunnassa asui 71 764 asukasta. == Maantiede == Piirin kokonaispinta-ala on 1 032 km2, joista 64 % on maatalousmaata, 23 % metsää ja 4 % vesistöjä. Pohjoisessa se kohtaa Příbramin piirin, lännessä Plzeň-jihin piirikuntaan ja Klatovyn piirikuntaan kun etelässä ja idässä sen naapureita ovat Prachaticen piirikunta, České Budějovicen piirikunta sekä Písekin piirikunta. Alueen tärkein vesiväylä on Otava-joki. == Alueet == Strakonicen piirikunnan muodostavat Blatnán, Strakonicen sekä Vodňanyn laajennetun toimivallan kunnat. Se voidaan jakaa myös Blatenskon, Vodňanskon, Volyňskno sekä Strakonickon mikroalueisiin. == Lähteet == == Aiheesta muualla == Luokka:Tšekin piirikunnat
Kobe Shimbun

Kobe Shimbun () on Japanissa julkaistava japaninkielinen sanomalehti. Lehti on ilmestynyt 11. helmikuuta 1898 alkaen. Lehteä kustantaa kōbelainen kustannusyhtiö Kobe Shimbun Co., Ltd. == Lähteet == == Aiheesta muualla == Luokka:Japanilaiset sanomalehdet Luokka:Kōbe
Mooseksenantura

Mooseksenantura (Pardachirus marmoratus) on merianturoihin kuuluva kalalaji. Lajia tavataan Intian valtamerestä. ==Koko ja ulkonäkö== Mooseksenantura kasvaa useimmiten noin 20 cm pitkäksi ja voi suurimmillaan saavuttaa 25–26 cm:n pituuden. Laji on ruumiinrakenteeltaan litteä, ja silmät sijaitsevat oikealla kyljellä. Rintaeviä ei ole, ja pyrstöevä on pyöreähkö. Kalan ruumis on pohjaväriltään vaaleanruskea tai vaaleanharmaa. Ruumiissa on kaksi tummareunaista keltaista täplää ja useita pienempiä epämääräisiä tummia pilkkuja ja renkaita. Mooseksenantura erittää limaansa kitkeränmakuista ja myrkyllistä proteiinia, pardaksiinia. Sen tehtävä on karkottaa saalistajia kuten haita, ja lisäksi se on antibakteerista. ==Levinneisyys ja elintavat== Mooseksenanturaa tavataan Afrikan itärannikolta ja Punaiseltamereltä Andamaaneille ja Nikobaareille. Laji elää matalissa rannikkovesissä usein koralliriuttojen lähellä. Se kaivautuu usein hiekka- tai mutapohjaan. Kalan ravintoa ovat selkärangattomat eläimet. Mooseksenanturaa saadaan sivusaaliina muun kalastuksen yhteydessä ja myydään tuoreena, pakastettuna tai kuivattuna. Sen limaa voidaan käyttää haiden karkottamiseen. ==Lähteet== Luokka:Kampelakalat
Tšekin piirikunnat

pienoiskuva|Tšekin piirikunnat Tšekin piirikunnat (okres) ovat 76 keskitason aluehallinnon yksikköä Tšekissä. == Vastuut == Tšekin piiritoimistot lakkautettiin vuoden 2003 hallintouudistuksessa, mutta piirikuntia käytetään yhä valtionhallinnon yksikkönä sekä tilastoyksiköinä. == Piirikunnat lääneittäin == === Keski-Böömin lääni === * Benešov * Beroun * Kladno * Kolín * Kutná Hora * Mělník * Mladá Boleslav * Nymburk * Praha-východ * Praha-západ * Příbram * Rakovník === Etelä-Böömin lääni === * České Budějovice * Český Krumlov * Jindřichův Hradec * Písek * Prachatice * Strakonice * Tábor === Plzeňin lääni === * Domažlice * Klatovy * Plzeň-jih * Plzeň-město * Plzeň- sever * Rokycany * Tachov === Karlovy Varyn lääni === * Cheb * Karlovy Vary * Sokolov === Ústín lääni === * Děčín * Chomutov * Litoměřice * Louny * Most * Teplice * Ústí nad Labem === Liberecin lääni === * Česká Lípa * Jablonec nad Nisou * Liberec * Semily === Hradec Královén lääni === * Hradec Králové * Jičín * Náchod * Rychnov nad Kněžnou * Trutnov === Pardubicen lääni === * Chrudim * Pardubice * Svitavy * Ústí nad Orlicí === Vysočinan lääni === * Havlíčkův Brod * Jihlava * Pelhřimov * Třebíč * Žďár nad Sázavou === Etelä- Määrin lääni === * Blansko * Brno-město * Brno-venkov * Břeclav * Hodonín * Vyškov * Znojmo === Olomoucin lääni === * Jeseník * Olomouc * Prostějov * Přerov * Šumperk === Määrin-Sleesian lääni === * Bruntál * Frýdek-Místek * Karviná * Nový Jičín * Opava * Ostrava-město === Zlínin lääni === * Kroměříž * Uherské Hradiště * Vsetín * Zlín == Lähteet == == Aiheesta muualla == *
Joey Porter Jr.

Joey Eugene Porter Jr. (s. 26. heinäkuuta 2000 Bakersfield, Kalifornia, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on kulmapuolustaja. Porter Jr. edustaa NFL-joukkue Pittsburgh Steelersiä. Ennen NFL-uraansa hän pelasi Pennsylvanian osavaltionyliopiston joukkueessa. Steelers varasi hänet toisella kierroksella 32. varausvuorolla vuoden 2023 NFL:n varaustilaisuudessa. https://www.pro-football- reference.com/players/P/PortJo02.htm Heinäkuussa 2023 Porter Jr. teki tulokassopimuksen Steelersin kanssa. https://www.si.com/nfl/steelers/news/joey-porter-jr-hold-out-pittsburgh- steelers-sign Porter Jr. on pelannut 33 NFL:n runkosarjan ottelua. Näissä otteluissa hänellä on yhteensä 113 taklausta, 17 puolustettua heittoa ja kaksi syötönkatkoa. Porter Jr. on pelannut kaksi NFL:n pudotuspelien ottelua. Näissä otteluissa hänellä on yhteensä kahdeksan taklausta ja yksi puolustettu heitto. Tilastot päivitetty kauden 2024 jälkeen. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 2000 syntyneet Luokka:Elävät henkilöt
Elisa Open Suomi 4

Elisa Open Suomi 4 oli Elisa Esportsin järjestämä Counter-Strike: Global Offensive -turnaus. Turnauksen palkintona oli 5 000 euroa ja paikka Elisa Invitational Spring 2023 -turnaukseen. Turnaus koostui kolmesta osasta: avoimista karsinnoista, lohkovaiheesta ja pudotuspeleistä.Turnauksen finaaliottelu pelattiin Lantrek 2023 -tapahtuman ohella. Turnauksen voitti JANO sen päihitettyä ENCE Akatemian finaalissa. ==Avoimet karsinnat== Elisa Open 4:een pidettiin kolmet avoimet karsinnat. Näistä karsinnoista kuusi parasta joukkuetta pääsi lohkovaiheeseen. Ensimmäisestä karsinnoista Exen Esports ja TMVG pääsivät läpi. Toisesta karsinnoista MASTERCLASS ja Team Bob pääsivät läpi. Kolmansista karsinnoista glaani ja KUUSAMO.gg pääsivät läpi. ==Lohkovaihe== Lohkovaiheeseen otettiin 4 joukkuetta kutsulla: Conquer Gaming, ENCE Akatemia, Enhanced ja JANO. Lohkovaihe koostui kahdesta lohkosta, joista lohkovoittajat pääsivät välieriin ja lohko kakkoset ja kolmoset pääsivät puolivälieriin. ===Lohko A=== ===Lohko B=== ==Pudotuspelit== Pudotuspelit pelattiin 3. – 4. maaliskuuta single elimination -turnaustyylillä LanTrek 2023 -tapahtumassa. == Lähteet == Luokka:Elisa Open Suomi
Francisco de Mirandan ritarikunta

Francisco de Mirandan ritarikunta () on venezuelalainen ritarikunta, joka perustettiin vuonna 1939. Se on nimetty venezuelalaisen vallankumousjohtaja Francisco de Mirandan mukaan. Alkujaan ritarikuntaa myönnettiin sotilaille pitkästä ja ansiokkaasta palveluksesta. Venezuelan parlamentti päätti kuitenkin vuonna 1943 muuttaa myöntämisperusteita ja nykyään ritarikunta on tunnustus tieteen, teknologian ja ihmiskunnan hyväksi. Saajan ei tarvitse olla Venezuelan kansalainen. Ritarikunta on Venezuelan toiseksi korea-arvoisin kunnianosoitus. Kunnianosoitusta myönnetään kolmessa luokassa: * suurristi * komentaja * ritari == Lähteet == Luokka:Venezuelan kunniamerkit
Spintroniikka

Spintroniikka tutkii elektronien spinin hyödyntämistä elektroniikkalaitteissa perinteisen varauskuljetuksen sijaan. Spintroniikka hyödyntää tiedon käsittelyssä hiukkasten perusominaisuutta, spiniä. Spintroniikka on monin tavoin analoginen elektroniikan kanssa, jossa hyödynnetään elektronin sähkövarausta. Tiedon kuljettaminen sekä elektronin varauksessa että spinissä tarjoaa mahdollisuuden laitteille, joilla on monipuolisempia toimintoja. Spintroniikka on yksi tärkeimmistä nousevista tutkimusalueista, jolla on suuri potentiaali tarjota korkean nopeuden, alhaisen tehonkulutuksen ja suuren tiheyden logiikka- ja muistilaitteita sekä matalan kynnysvirran ja voimakkaita lasereita, jotka tuottavat pyörteisesti polarisoitua valoa. Vaikka metallipohjaiset spintroniikkalaitteet keskittyvät pääasiassa muistilaitteisiin, puolijohde-spintroniikka on välttämätöntä logiikka- ja optoelektronisille laitteille. Spintroniikkapohjaisilla laitteilla on potentiaalia olla erittäin nopeita ja toimia hyvin alhaisella virrankulutuksella. Spinillä on polarisaatio, ja se on kaksivaiheinen magneettisessa kentässä, jotka voivat edustaa kahta logiikkatilaa nolla ja yksi. Näiden välillä kytkeminen vaatii vain spinin kääntämistä ilman, että elektroneja siirretään fyysisesti. Sähköisellä varaukseen perustuvilla laitteilla on perusongelmana se, että varaus on skalaari, jolla on vain suuruus. Tämän seurauksena nolla- ja ykköstilojen välillä vaihtaminen edellyttää varauksen suuruuden muutosta, mikä johtaa aina virran kulkuun ja siihen liittyvään energiahäviöön (I²R, missä R on resistanssi). Varausperusteiset laitteet ovat siten luonteeltaan energiahäviöllisiä. == Lähteet == Luokka:Elektroniikka Luokka:Tiiviin aineen fysiikka Luokka:Tietojenkäsittelyteoria
Kolinportti

Kolinportti on Juuan kunnassa oleva entinen kauppakeskus, joka rakennettiin huoltoaseman yhteyteen. Se sijaitsi Kolin tuntumassa Ahmovaarassa valtatie 6:n ja Kolintien risteyksessä. Se on valmistunut vuonna 1992. Sen omistavat Kolinportin Asema, Pohjois-Karjalan Osuuskauppa ja rakennusyritys Lujatalo. Juuan kunta halusi Kolinportista näyttävän rakennuksen. Kolinportti edustaakin postmodernista tyyliä. Sen ovat suunnitelleet arkkitehdit Olavi Koponen ja Juhani Katainen. Kauppakeskuksen piti poiketa paikallisista hirsilinnoista ja olla näyttävä maamerkki, siksi siitä järjestettiin arkkitehtuurikilpailu. Se sai kehuja arkkitehtuurijulkaisuissa, myös ulkomailla. Kolinportissa oli muun muassa liikenneasema, ravintola, Salen myymälä, apteekki ja lahjatavaramyymälä. Nyttemmin kauppakeskukselle on haettu purkamislupaa. Se on huonokuntoinen, epäkäytännöllinen ja kallis ylläpitää. Rakennus on sähkölämmitteinen, ja sen kuukausittaiset sähkölaskut ovat useita kymmeniä tuhansia euroja. Omistajat eivät halua remontoida rakennusta, sillä remontti maksaisi lähes neljä miljoonaa euroa ja energiatehokkuus olisi saatava paremmaksi. Pohjois-Karjalan museo vastustaa purkamista, sillä se pitää rakennusta kulttuurihistoriallisesti arvokkaana. Ylipäätään arkkitehtuurikilpailun kautta syntyneitä huoltoasemia on Suomessa vain muutamia. Suomen Arkkitehtiliiton asiantuntija Heini Korpelainen sanoo, että kyseessä on “valtakunnallisesti poikkeuksellinen ja ainutlaatuinen liikenneasema. Se on postmodernismia parhaimmillaan. Tämän tyyppistä arkkitehtuuria on Pohjois-Karjalassa vähän.” Hän sanoo rakennuksen olevan vaarallisessa iässä, hieman yli 30-vuotias. “30–40 vuotiaat rakennukset ovat aina suurimmassa vaarassa. Niiden arvoa ei vielä nähdä. Ne eivät ole vielä tarpeeksi vanhoja. Kun on mennyt pidempi aika, aletaan ymmärtää, että niiden tyylillä on arvoa.” Alueelle on valmistumassa asemakaava, jonka yhteydessä rakennuksen suojeluntarvetta arvioidaan. Kaava ei kuitenkaan etene kovin nopeasti, ei ennen rakennusvalvonnan päätöstä purkuluvasta. Juuan kunta arvioi parhaillaan purkulupahakemusta ja siihen liittyviä lausuntoja. Kunnanhallituksen mielestä purkamisen tulisi olla viimeinen vaihtoehto, mikäli myynti tai korjaus ei onnistu. Kunnan näkemyksen mukaan paikka on hyvä ja siellä on hyvä asiakasvirta. Kunnanjohtaja Henri Tanskasen mukaan suunnitelmat Kolinportin alasajosta ja purkamisesta tulivat kunnalle ja ulkopuolisille yllätyksenä. Kunnalla on Kolinportista tekeillä liiketoimintasuunnitelma. ==Lähteet== Luokka:Suomen kauppa- ja ostoskeskukset Luokka:Juuka
A Complete Unknown

A Complete Unknown on vuonna 2024 ensi-iltansa saanut yhdysvaltalainen elämäkertaelokuva laulaja-lauluntekijä Bob Dylanista. Elokuvan on ohjannut James Mangold, joka on myös käsikirjoittanut sen yhdessä Jay Cocksin kanssa. Elokuva perustuu Elijah Waldin kirjaan Dylan Goes Electric! vuodelta 2015 ja se kertoo Dylanin uran alusta folklaulajana aina tämän esiintymiseen vuoden 1965 Newport Folk Festivalilla saakka, jolloin hän siirtyi käyttämään sähkökitaraa. Dylania esittää Timothée Chalamet (joka on myös tuottaja) ja muissa päärooleissa esiintyvät Edward Norton, Elle Fanning, Monica Barbaro, Boyd Holbrook, Dan Fogler, Norbert Leo Butz, Eriko Hatsune, Big Bill Morganfield, Will Harrison ja Scoot McNairy. Elokuvan nimi tulee Dylanin kappaleen ”Like a Rolling Stone” kertosäkeestä. A Complete Unknown sai ensi- iltansa Los Angelesissa 10. joulukuuta 2024, jonka jälkeen se sai teatteriensi-illan Yhdysvalloissa 25. joulukuuta 2024. Elokuva sai kahdeksan Oscar-ehdokkuutta muun muassa parhaasta elokuvasta, ohjauksesta, miespääosasta (Chalamet), miessivuosasta (Norton) ja naissivuosasta (Barbaro). ==Näyttelijät== ==Lähteet== ==Aiheesta muualla== * Luokka:Vuoden 2024 yhdysvaltalaiset elokuvat Luokka:Yhdysvaltalaiset elämäkertaelokuvat Luokka:Bob Dylan
The Screaming of the Valkyries

The Screaming of the Valkyries on Cradle of Filthin neljästoista studioalbumi, joka julkaistaan 21. maaliskuuta 2025 ja jonka julkaisusta vastaa Napalm Records. == Kappaleet == # # # # # # # # # == Kokoonpano == * Dani Filth - laulu * Marek Smerda – kitara * Daniel Firth – basso * Martin Skaroupka – rummut * Donny Burbage – kitara * Zoe Federoff – laulu, koskettimet == Lähteet == == Aiheesta muualla == * Luokka:Cradle of Filthin albumit Luokka:Vuoden 2025 albumit Luokka:Tulevat albumit
Osiander

Osiander on saksalainen suku, johon kuuluu useita luterilaisia pappeja ja teologeja. Suvun jäseniin kuuluvat muun muassa:New Schaff-Herzog Encyclopedia of Religious Knowledge *Andreas Osiander (1498–1552), luterilainen reformaattori *Lucas Osiander vanhempi (1534–1604), edellisen poika, teologi *Andreas Osiander II (1562–1617), Lucas Osiander vanhemman vanhin poika, teologian professori, Adelbergin apotti *Lucas Osiander nuorempi (1571–1638), Lucas Osiander vanhemman poika, superintendentti, Bebenhausenin apotti, Tübingenin yliopiston kansleri *Johann Adam Osiander (1622–1697), kahden edeltävän veljenpoika, teologian professori, Tübingenin yliopiston kansleri *Johannes Osiander (1657–1724), Johann Adam Osianderin poika, professori, Königsbronnin apotti, Hirsaun apotti, konsistorin johtaja *Johann Rudolf Osiander (1689–1725), Johannes Osianderin poika, teologian professori *Johann Ernst Osiander (1792–1870), eksegeetti ==Lähteet== Luokka:Saksalaiset suvut
Arnö

Arnö on asuinalue Nyköpingin kunnassa Södermanlandin läänissä samannimisessä historiallisessa maakunnassa Ruotsissa. Se muodosti oman taajamansa vuoteen 2020, jolloin se kasvoi yhteen Nyköpingin kanssa. ==Lähteet== ==Aiheesta muualla== Luokka:Ruotsin taajamat Luokka:Nyköpingin kunta
Stigtomta

Stigtomta on taajama Nyköpingin kunnassa Södermanlandin läänissä samannimisessä historiallisessa maakunnassa Ruotsissa. Taajamassa oli 1 937 asukasta vuoden 2023 lopussa. ==Tunnettuja henkilöitä== * C. V. A. Strandberg (1818–1877), kirjailija ==Lähteet== ==Aiheesta muualla== Luokka:Ruotsin taajamat Luokka:Nyköpingin kunta
Nils Wohlin

Nils Richard Wohlin (11. kesäkuuta 1881 Tukholma – 1948) oli ruotsalainen tilastotieteilijä, virkamies ja poliitikko. Hän toimi kansanedustajana Ruotsin valtiopäivien ensimmäisessä kamarissa vuosina 1919–1928 ja 1932–1942 sekä toisessa kamarissa 1929–1931. Vuosina 1923–1924 Wohlin oli Ruotsin ulkomaankauppaministeri ja 1928–1929 valtiovarainministeri. Enimmän osan poliittisesta urastaan hän edusti maalaisliittoa. Wohlin oli Uppsalan yliopiston tilastotieteen professori vuosina 1916–1930 ja johti Ruotsin tullilaitosta 1930–1946. ==Kuvia== Isaac Grünewalds portrait of Nils Wohlin (1929).jpg|Isaac Grünewaldin maalaama muotokuva vuodelta 1929. ==Lähteet== ==Aiheesta muualla== Luokka:Ruotsin valtiovarainministerit Luokka:Ruotsin Keskustapuolueen poliitikot Luokka:Ruotsalaiset professorit Luokka:Uppsalan yliopiston professorit Luokka:Tilastotieteilijät Luokka:Ruotsalaiset virkamiehet Luokka:Ruotsin kansanedustajat Luokka:Vuonna 1881 syntyneet Luokka:Vuonna 1948 kuolleet
Alastaron Mäenpää

Alastaron Mäenpää on kylä entisen Loimaan kunnan alueella Loimaalla, Varsinais-Suomessa. Alastaron Mäenpää sijaitsee Haitulan ja Kuttilan kylien välissä. Kylässä oli kolme kantatilaa. Sen nimessä oleva etuliite on erotuksena toisesta Loimaalla sijaitsevasta samannimisestä kylästä. Vaikka Alastaron Mäenpää sijaitseekin lähellä entisen Alastaron kunnan rajaa Loimaan kunnan pohjoisosassa, se ei ole koskaan kuulunut Alastaron kappeliin tai kuntaan. ==Lähteet== Luokka:Loimaan kunnan kylät
Tullverket

Tullverket on Ruotsin valtion virasto, joka vastaa maahantuonnin ja maastaviennin valvonnasta sekä pyrkii ehkäisemään salakuljetusta. Se on perustettu vuonna 1636. ==Kuvia== Tullverket områden.png|Tullilaitoksen aluejako Tull v90.jpg|Tullin auto ==Lähteet== ==Aiheesta muualla== * Tullverket.se Luokka:Ruotsin valtion virastot Luokka:Tulli
Ulf Peder Olrog

Ulf Peder Thorvaldsson Olrog (27. helmikuuta 1919 Tukholma – 13. helmikuuta 1972 Tukholma) oli ruotsalainen säveltäjä ja laulelmamuusikko. Hänen tunnetuimpia kappaleitaan ovat "Samling vid pumpen" ja "Violen från Flen". Olrog myös tutki ruotsalaista laulelmaperinnettä ja toimi Ruotsin viisuarkiston ensimmäisenä johtajana 1951–1954. Vuodesta 1964 Olrog työskenteli Sveriges Radion viihdeosastolla ja nousi siellä ohjelmapäälliköksi 1971. ==Lähteet== ==Aiheesta muualla== Luokka:Ruotsalaiset laulaja- lauluntekijät Luokka:Ruotsalaiset säveltäjät Luokka:Ruotsalaiset arkistonhoitajat Luokka:Vuonna 1919 syntyneet Luokka:Vuonna 1972 kuolleet